Gebruik jou tyd beter
Le Manse Bookings
Home › Algemeen › Gebruik jou tyd beter
Posted on 12/01/2015 by Webmeester
– deur Stephan Joubert – ekerk
Ek lees iewers dat as jy 70 jaar oud word, dan sou jy jou lewensjare as volg gebruik het:
23 jaar lank geslaap
14 jaar gewerk
8 jaar voor die TV
6 jaar geëet
4 jaar op reis
4 jaar in gesprekke
1 jaar gewy aan leeswerk.
O ja, as jy elke Sondag kerk toe gegaan het, en elke oggend en aand vir 5 minute gebid het, dan het jy ‘n volle 5 maande uit die 70 jaar hieraan spandeer.
Vyf maande uit 70 jaar? Lyk my dis die winskoop van die jaar om te glo, want dit kos ons amper niks nie – hoogstens vyf maande uit sewentig jaar van ons lewe in terme van aktiewe godsdienstige diens! Helaas kos dit vir die meeste mense nie eens naastenby so baie nie. Ek meen, dis nie asof die meeste mense wat hulleself Christene noem elke Sondag op hulle pos is in die kerk of vyf minute per dag aan gebed wy nie.
Wil jy nie hier teen die einde van 2014 besluit om jou tyd meer effektief te benut nie? Soos wat jy weet vlieg die tyd. Dis kosbaar. Ons moet dit uitkoop, soos wat Paulus vir die Efesiërs skryf, anders mors ons ons tyd. Die belangrikste stap tot effektiewe tydsbenutting is om die regte geestelike dissiplines in jou lewe in te bou en daarby te hou. Nou ja, dis regtig nie te veel gevra om die oujaar af te sluit en 2015 te begin met ’n nuwe gebedsroetine nie. ’n Vars en meer lewenskragtige geestelike lewe gebeur aan die hand van die regte geestelike dissiplines. In gewone taal gesê, dit gaan oor die daaglikse buig van ons knieë voor die almagtige God en oor die gereelde saamwees met ander gelowiges by samekomste waar ons geloof opgebou word.
Category: Algemeen |
← Table Mountain Challenge Prayer event
Ryker, ongelukkiger…?! →
Van ons Facebook blad
NG Kerk Franschhoek
Ons wil graag vir almal baie baie dankie sê vir elke bydrae wat ons kon saamneem wat "hoop" kon gee in die gemeenskap van Fraserburg tydens die droogte. Kyk gerus die videoclip en lees die getuienis van Henry Jonker wat saamgereis het. Geseënde Paasfees Videoclip https://www.youtube.com/watch?v=A-JQrlka4A8&feature=youtu.be Getuienis Henry http://www.henry.co.za/avonture/droogtehulp-na-fraserburg/ https://www.youtube.com/embed/A-JQrlka4A8
So was daar heerlik gister gekuier by die Sinodale Vroue byeenkoms. Dankie Ankia en jou span vir 'n baie lekker oggend. Dit was goed vir ons binneste. Dankie aan al die Franschhoek dames wat saamgegaan het. Dit was lekker om saam te kuier.
Dadelik het sy regop gestaan..... Die tema van ons oggend het soos 'n goue draad deur alles gevleg - getuienisse van gewone vroue, lof en aanbidding saam met Hilandi en oomblikke van stilword en wéét ons behoort aan God.... en daarom kan ons en mag ons regop staan! #regopstaan #geloofsreis #
Dames, onthou om die kerkkantoor te laat weet teen môre of julle wil saamgaan vir hierdie oggend. Dit gaan 'n heerlike oggend wees saam met ander gemeentes in die Wes-Kaap se vroue. Die kostes beloop R150-00 per persoon, wat o.a. 'n ontbyt insluit. Vervoer is beskikbaar.
Liewe Vrouelidmate Kom geniet die dag saam met ons! Word verwelkom deur die klanke van Zamar en vind ‘n ruimte om te mag wees. Kom laat los waaraan jy swaar dra en loof God saam met Hilandi du Toit. Ons luister na stories van vroue op hulle geloofsreis en kyk ons eie vrese in die oë. Saam staan ons regop vir ‘n wêreld in nood. ONTHOU om môre julle inskrywingsvorms te stuur. Sien so uit om julle te sien! Ankia (ngkvroue@sun.ac.za)
Archives Select Month September 2016 (1) January 2015 (1) September 2014 (2) August 2014 (1) May 2014 (2) April 2014 (3) March 2014 (1) February 2014 (2) January 2014 (6) December 2013 (3) January 2013 (1)
NGK Franschhoek | Krakatau powered by WordPress